### Resumé

Søndag den 9. juni afholdes der Europa-Parlamentsvalg. Denne sag omhandler godkendelse af:

* Valgsteder
* Udpegning af valgstyrere og tilforordnede vælgere (herunder bemanding af valgsteder)
* Brevstemmeafgivning i visse boformer
* Frist for ansøgning om afgivelse af stemme i hjemmet
* Udpegning af brevstemmemodtagere
* Kørselsordning for ældre og svagelige vælgere
* Diæter til medlemmer af valgbestyrelsen, valgstyrere og tilforordnede vælgere
* Kørselsgodtgørelse til visse tilforordnede og administrative medarbejdere
* Ansøgning for humanitære organisationer om tilladelse til indsamling på afstemningssteder
* Kommunikation om valg
* Økonomiske konsekvenser

### Sagsfremstilling

#### **Valgsteder**

Valgbestyrelsen anbefaler, at der til det kommende Europa-Parlamentsvalg ændres valglokale i [adresse], således at "Kabyssen", som er cafeteriet i hallen anvendes som valglokale i stedet for selve hallen. Desuden anbefaler valgbestyrelsen, at der ændres valgsted i Give, således at valgstedet ændres fra [adresse] til [adresse], [adresse] 1, 7323 Give. Der ud over anbefaler valbestyrelsen, at de øvrige 32 afstemningssteder er de samme som ved folketingsvalget i juni 2022.

Skibet

Valgsekretariatet har modtaget en henvendelse fra [adresse]. Skolen har foreslået, at "Kabyssen" bliver det fremtidige valglokale i stedet for selve hallen i [adresse]. Skolen anfører, at det af hensyn til de mange aktiviteter i hallen - dels skolens aktiviteter og dels foreninger- og idrætslivets aktiviteter i hallen - vil være hensigtsmæssigt at valglokalet flyttes til "Kabyssen", som er cafeteriet i hallen. På den måde vil afvikling af de enkelte valg ikke i så høj grad påvirker aktiviteterne i selve hallen.

"Kabyssen" har tidligere været anvendt som valglokale i forbindelse med afvikling af valg.

Valgsekretariatet har sammen med kommunens tilgængelighedskonsulent besigtiget "Kabyssen", [adresse], [adresse] 10, 7100 Vejle. Hverken valgsekretariatet eller tilgængelighedskonsulenten havde noget at bemærke i forhold til lokalerne, herunder tilgængelighed for vælgere med handicap.

I forhold til parkeringsmuligheder ses der ikke umiddelbart at være den store forskel på de to lokaliteter.

Såfremt "Kabyssen" godkendes som nyt valglokale, vil der i forbindelse med kommende valg blive skiltet særligt omkring det nye valglokale. Desuden vil de valgtilforordnede blive instrueret i forhold til adgangsvejen for vælgere med handicap.

Give

Valgsekretariatet har modtaget en henvendelse fra centerlederen af Give Idræt Sundhed og Kulturcenter med forslag om, at afstemningsstedet i Give flyttes fra [adresse] til [adresse]. Der er netop bygget en nye hal i tilknytning til [adresse] beliggende [adresse] 1, 7323 Give. De nye faciliteter består blandt andet af et nyt fitnesscenter, en stor hal og en springhal samt nye omklædningsfaciliteter og cafeteria. Det er forventningen, at større arrangementer fremover skal afholdes i den nye hal i stedet for Ikærhallen.

Der er gode adgangsforhold for handicappede i den nye hal, herunder automatiske døre og niveaufri adgang. Desuden er der nye toiletfaciliteter, herunder handicaptoilet. Der er gode parkeringsforhold foran hallen. Ligeledes er der egnede lokaler i tilknytning til hallen, hvor de tilforordnede kan bespises. Der er omkring 40 meter fra indgangsdøren til den hal, hvor valghandlingen skal finde sted.

Dele af [adresse] vil i løbet af foråret 2024 blive inddraget til SFO. Det indebærer, at fremover vil indgangen til [adresse] være igennem SFO'en, og de rum der tidligere har været benyttet til bespisning af de tilforordnede bliver inddraget til SFO. Det er pt. uvist, hvorledes lokalerne vil blive indrettet i forhold til at anvende dem til forplejning af de tilforordnede.

I [adresse] er der kort afstand fra indgangen til selve afstemningsstedet i hallen. For at komme ned til selve afstemningsområdet skal man ned ad trapper eller ned ad en smal sliske/rampe. Der forefindes handicaptoiletter af ældre dato i tilknytning til [adresse].

Der er ca. 1 km mellem [adresse] og [adresse].

Det er valgsekretariatets samlede vurdering, at tilgængeligheden for handicappede og faciliteterne er bedre i [adresse], [adresse] 1, 7323 Give. Derfor anbefales det, at ændre valgstedet fra [adresse] til [adresse], [adresse] 1, 7323 Give.

Såfremt valgstedet ændres vil der være særligt fokus på kommunikation til vælgerne omkring ændringen.

Valgbestyrelsen anbefaler i øvrigt, at den juridiske chef bemyndiges til at beslutte eventuelle nødvendige praktiske ændringer på det enkelte valgsted, herunder flytning af valget fra et lokale til et andet lokale, beliggende på samme adresse, såfremt det måtte vise sig at være nødvendigt eller hensigtsmæssigt.

#### Udpegning af valgstyrer og tilforordnede vælgere (herunder bemanding af valgsteder)

Under forudsætning af at Byrådet godkender forslag til justeret bemanding på selve valgdagen ved valg til Europa-Parlamentet jf. tidligere sag på dagsordenen, skal der på de store valgsteder være 3 politisk udpegede pr. valgbord. Der ud over vil der være en valgstyrerformand pr. stort valgsted.

På de små valgsteder skal der, ligesom ved de forrige valg, udpeges en valgstyrerformand, 4 valgstyrere og 1 tilforordnet vælger.

Det resulterer i et samlet behov for 34 formænd og 193 øvrige politiske udpegede på de 34 valgsteder. dvs. i alt 226 politiskeudpegede personer.

Som ved tidligere valg er fordeling af de 193 politisk udpegede sket ud fra d’Hondts metode på baggrund af resultatet efter kommunalvalget i 2021. Antallet af valgstyrerformænd er også beregnet efter d’Hondts metode.

Efter kommunalvalget i 2021 er der sket ændringer i Byrådets sammensætning pga. partiskifte. Det betyder, at et enkelt parti (Danmarksdemokraterne) efter fordelingsmetoden ikke vil komme i betragtning i forbindelse med udpegning af valgstyrerformand/tilforordnede. Som Byrådets største parti har Venstre valgt at afgive en plads som valgstyrerformand til Danmarksdemokraterne. Venstre giver efterfølgende valgsekretariatet besked om, hvilket afstemningssted, blandt dem hvor Venstre har fået tildelt en plads som valgstyrerformand, der afgives til Danmarksdemokraterne.

Herefter giver det følgende resultat:

|  |  |  |
| --- | --- | --- |
| **Partier i Byrådet** | **Antal valgstyrerformænd** | **Valgstyrere/tilforordnede** |
| **A** | 12 | 62 |
| **B** | 1 | 6 |
| **C** | 4 | 22 |
| **D** | 1 | 8 |
| **F** | 2 | 14 |
| **O** | 1 | 8 |
| **V** | 12 | 73 |
| **Æ** | 1 (afgivet af Venstre) | 0 |
| **I alt** | **34** | **193** |

Et forslag til en detaljeret placering af politisk udpegede valgstyrerformænd, valgstyrere og valgtilforordnede på de enkelte valgsteder fremgår af vedlagte bilag. Ved placering af valgstyrerformænd tages der udgangspunkt i placering ved det seneste valg. Der er ikke sket ændringer i forhold til det seneste valg. Valgstyrerformanden og en valgstyrer fra hvert afstemningssted deltager i brevstemmegennemgang dagen før valgdagen - fra hvilket parti Malthe Madsen kommer fra er markeret med grøn i oversigten.

Valgbestyrelsen anbefaler desuden, at borgmesteren bemyndiges til at godkende suppleanter ved forfald.

Ved tidligere valg har der været en pulje på 10 valgtilforordnede til fordeling blandt partier, der ikke var repræsenteret i [adresse], men var berettiget til kommunal partistøtte.

Valgbestyrelsen anbefaler denne gang, at der ud over de 193 valgstyrer/tilforordnede fra partier er en pulje på 10 valgtilforordnede fra partier, der er opstillingsberettiget til Europa-Parlamentsvalget, men ikke blev repræsenteret i [adresse] ved valget i 2021. Det vil f.eks. være partier som Danmarksdemokraterne og Moderaterne.

Ved folketingsvalget i 2022 blev der tildelt fem pladser som valgtilforordnede i DGI-huset, tre pladser som valgtilforordnede i Hældagerhallen, en plads som valgtilforordnet i Egtved og en plads som valgtilforordnet i Give. Det foreslås, at der ved det kommende Europa-Parlamentsvalg sker samme fordeling af de 10 pladser.

Det foreslås, at borgmesteren bemyndiges til at udarbejde en fordelingsmodel for de 10 pladser til de pågældende partier. Er der flere interesserede partier, end der er pladser, trækkes der lod.

#### Bemanding med administrativt personale

Jf. tidligere punkt på dagsordenen foreslås det at der sker en justering i den administrative bemanding i forhold til Europa-Parlamentsvalget. Såfremt Byrådet godkender ændringerne betyder det, at der samlet set er behov for ca. 105 administrativt udpegede, valgsekretærer mv.

Der vil desuden blive sendt 30 administrative medarbejder ud til valgstederne kl. 19.30, således at de kan indgå i optællingen af stemmesedlerne.

Til fintællingen dagen efter valget vil der blive bemandet med 60 administrative medarbejdere til opgaven.

#### Brevstemmeafgivning i visse boformer

Ved en lovændring i 2008 blev kredsen af de boformer og boliger, hvor der kan afgives brevstemme uden at følge fremgangsmåden for afgivelse af brevstemme i hjemmet, udvidet, da loven var ude af trit med de forskellige boformer, der tilbydes ældre, handicappede, voldsramte kvinder og personer med særlige sociale problemer

Byrådet kan dog i medfør af § 26, stk. 6, i [adresse], jf. § 54, stk. 2 i lov om valg til Folketinget beslutte, at beboere i følgende boformer og opholdssteder fortsat skal stemme efter reglerne om brevstemmeafgivning i hjemmet:

* Boformer, tilvejebragt efter reglerne i lov om social service til midlertidigt eller længerevarende ophold for voksne, der på grund af nedsat fysisk eller psykisk funktionsevne eller særlige sociale problemer har behov herfor, samt boformer for voksne, der drives efter nævnte lovs forsøgsbestemmelser,
* Opholdssteder uden for de pågældendes bolig, hvor kommunen efter reglerne i lov om social service giver tilbud om personlig hjælp, omsorg og pleje m.v. til personer, som på grund af midlertidig eller varigt nedsat fysisk eller psykisk funktionsevne har behov herfor (dagcentre m.v.), og
* Lette kollektivboliger og boliger og hjem for gamle, syge og svagelige, der er omfattet af de i medfør af lov om boligbyggeri og lov om almene boliger m.v. fastsatte foreskrifter.

Ved de seneste valg, herunder Europa-Parlamentsvalget i 2019 og folketingsvalget i 2022, traf Byrådet beslutning om at lade beboerne i ovennævnte boformer og opholdssteder stemme efter reglerne om brevafstemning i hjemmet.

Valgbestyrelsen anbefaler, at beboerne i de nævnte boformer skal stemme efter reglerne om brevstemmeafgivning i eget hjem ved det kommende Europa-Parlamentsvalg.

#### Frist for ansøgning om afgivelse af stemme i hjemmet

I henhold til § 26, stk. 6, i [adresse], jf. § 54, stk. 4, i folketingsvalgloven kan en vælger, der på grund af sygdom eller manglende førlighed ikke vil kunne møde frem på afstemningsstedet, brevstemme i eget hjem. Anmodningen om at brevstemme i vælgers eget hjem skal indgives seneste kl. 18.00 12 dage før afstemningsdagen.

Byrådet kan vælge at fastsætte en senere frist.

Valgbestyrelsen foreslår, at fastholde den i henhold til lovgivningen fastsatte frist, således at der er tid til planlægningen af brevstemmeindhentningen i vælgernes hjem.

#### Udpegning af brevstemmemodtagere

I henhold til § 26, stk. 6, i [adresse], jf. § 55, stk. 2. i folketingsvalgloven skal Byrådet udpege stemmemodtager, som skal fungere som brevstemmemodtagere ved brevstemmeafgivningen i vælgerens eget hjem, på plejehjem samt i visse boformer og boliger efter lov om social service.

Brevstemmer skal afgives til to stemmemodtagere. Stemmemodtagerne skal være ansat i kommunens forvaltning eller på boformen eller boligen eller være udpeget blandt de tilforordnede vælgere i kommunen. Det er således ikke længere et krav at mindst en stemmemodtager er udpeget blandt de tilforordnede vælgere.

[adresse], der er ansat på boformen eller boligen, skal udpeges blandt personale, der udelukkende eller fortrinsvis varetager administrative funktioner.

Personer, der yder personlig og praktisk hjælp m.v. i hjemmet, samt hjemmesygeplejersker og andre aktivt udøvende i hjemmesygeplejerskeordningen kan ikke udpeges til at varetage hvervet som stemmemodtager i vælgerens hjem.

Ved Europa-Parlamentsvalget i 2019 og folketingsvalget i 2022 blev der udpeget 16 hold (á to personer), hvor den ene var udpeget af partierne og den anden udpeget blandt personale ansat i kommunens forvaltning.

Valgbestyrelsen anbefaler, at dette fastholdes.

Valgbestyrelsen anbefaler, at de 16 brevstemmemodtagere udpeges af partierne med udgangspunkt i samme fordelingsmetode, som blev anvendt ved folketingsvalget i 2022. Det betyder, at alle partier, der blev valgt ind ved kommunalvalget i 2021 i Byrådet, først får tildelt én person, hvorefter resten tildeles efter dMichala Pedersen metode. For at tage hensyn til den ændring, der er sket i Byrådet efter kommunalvalget i 2021 forslås, det at Danmarksdemokraterne ligeledes får tildelt én person inden resten fordeles efter dMichala Pedersen metode til de indvalgte partier.

Valgbestyrelsen  anbefaler desuden, at eventuelle øvrige brevstemmemodtagere udpeges af JURA.

|  |  |  |
| --- | --- | --- |
| **Partier i Byrådet** | **Tildeling forlods** | **Resterende brevstemmemodtagere efter Vejle Modellen** |
| A | 1 | 3 |
| B | 1 | 0 |
| C | 1 | 1 |
| D | 1 | 0 |
| F | 1 | 0 |
| O | 1 | 0 |
| V | 1 | 4 |
| Æ | 1 | 0 |
| **I alt** | **8** | **8** |

#### Kørselsordning for ældre og svagelige vælgere

Ved de senest mange valg, herunder Europa-Parlamentsvalget i 2019 og folketingsvalget i 2022, har der været tilbudt kørselsordning til ældre og svagelige vælgere på valgdagen.

Der blev brugt ca. 700 kr. ved Europa-Parlamentsvalget i 2019.
Der blev brugt ca. 900 kr. ved folketingsvalget i 2019.
Der blev brugt ca. 3.000 kr., ved kommunal- og regionalvalget i 2021.
Der blev brugt ca. 800 kr. ved folkeafstemning i juni 2022.
Der blev brugt ca. 1.100 kr. ved folketingsvalget i november 2022.

Valgsekretariatet anbefaler, at der i lighed med tidligere tilbydes kørselsordning til ældre og svagelige vælgere på valgdagen ved det kommende Europa-Parlamentsvalg.

**Diæter til medlemmer af valgbestyrelsen, valgstyrere og tilforordnede vælgere**

Efter § 17, stk. 2, i [adresse], jf. § 31, stk. 3, i [adresse] ydes der til medlemmer af en valgbestyrelse, valgstyrer og tilforordnede vælgere et diætbeløb efter reglerne i lov om kommunernes styrelse. Efter lov om kommunernes styrelse udgør diætbeløbet 450 kr. (2024-niveau) for kommunale hverv indtil fire timer, og for mere end fire timer det dobbelte diætbeløb, max 900 kr. pr. dag.

Der er skabt hjemmel til, at Byrådet kan beslutte, at der ikke ydes diæter, eller at de diæter, der ydes udgør et andet beløb end de gældende diætsatser, jf. § 31, stk. 3, i lov om valg til Folketinget. Dog gælder der et loft for, hvor høj diætsatsen kan være, nemlig tilsvarende til det femdobbelte af det beløb, der ydes til møder af ikke over fire timers varighed - dvs. 2.250 kr. - svarende til maksimumsbeløbet for ydelser af erstatning for tabt arbejdsfortjeneste til byrådsmedlemmer efter reglerne i lov om kommunernes styrelse.

Ved kommunal- og regionalvalg 2017 besluttede valgbestyrelsen, at diætbeløbet på max 3 x 415 pr. dag for kommunale hverv for mere end 4 timers varighed skulle forhøjes til max 4 x 415 kr. i alt 1.660 kr. (2017-niveau). Disse retningslinjer er blevet anvendt ved alle valg lige siden.

Valgbestyrelsen anbefaler, at diæten fortsat fastsættes til 4 x 450 kr., i alt 1.800 kr. (2024-niveau) for deltagelse på hele valgdagen til valgbestyrelsen, valgstyrere og tilforordnede vælgere.

I forhold til de borgere, der deltager i optællingen om aftenen på valgdagen, anbefaler  valgbestyrelsen, at de modtager samme sats som de administrative medarbejder, der deltager i optællingen, dvs. dobbelt diætsats dvs. 2 x 450 kr. i alt 900 kr. (2024-niveau).

For valgstyrere og tilforordnede vælgeres deltagelse i indhentning af brevstemmer, brevstemmegennemgang og til valgstyrerformændene i forbindelse med deltagelse i informationsmøde forud for valgdagen anbefaler valgbestyrelsen, at der ligesom ved tidligere valg, ydes diæter efter reglerne i lov om kommunernes styrelse.

#### Kørselsgodtgørelse til visse tilforordnede og administrative medarbejdere

Valgloven indeholder ikke direkte hjemmel til at udbetale kørselsgodtgørelse til de af Byrådets udpegede valgstyrer/tilforordnede vælgere. Byrådet skal tage stilling, hvis der skal udbetales kørselsgodtgørelse.

I forbindelse med Europa-Parlamentsvalget i 2014 og de efterfølgende valg blev det besluttet at udbetale kørselsgodtgørelse til dels de tilforordnede og administrativt udpegede, der fungerer som brevstemmemodtagere i vælgernes eget hjem/på plejehjem mv. (for kørsel mellem [adresse]), dels til de valgstyrerformænd og valgsekretærer der hentede/afleverede valgmateriale i DGI-huset om morgenen /aftenen på valgdagen (for kørsel mellem DGI-huset og afstemningsstedet og retur), dels til de valgstyrere/tilforordnede og valgsekretærer, der skal medvirke ved brevstemmegennemgangen i DGI-huset dagen før valgdagen (for kørsel mellem bopæl og DGI-huset og retur).

Vejle Kommune ændrede reglerne for kørselsgodtgørelse for administrative medarbejdere pr. 1. februar 2021, således at de administrative medarbejdere får udbetalt den lave kørselsgodtgørelse, jf. Skatterådets fastsatte takster for kilometerkørsel. For 2024 udgør den lave takst 2,23 kr. pr. km. Den høje takst udgør i 2024 3,79 kr. pr. km.

Da det må forventes, at mange vil værge sig ved at stille egen bil til rådighed i forbindelse med deres virke under valget, hvis de alene modtaget den lave takst, foreslås det, at der for kørsel i forbindelse med valget udbetales kørselsgodtgørelse efter den høje takst (3,79 kr. pr. km 2024-niveau) i ovennævnte tilfælde både til valgstyrere/tilforordnede og de administrative medarbejdere. Udgiften hertil anslås til ca. 12.000 kr.

Valgbestyrelsen anbefaler, at der til det kommende Europa-Parlamentsvalg udbetales kørselsgodtgørelse i samme omfang og på samme måde som ved de tidligere valg.

#### Ansøgning for humanitære organisationer om tilladelse til indsamling på afstemningssteder på valgdagen

Der skal tages stilling til, om der som ved de tidligere valg skal meddeles afslag på ansøgninger fra blandt andet humanitære organisationer om tilladelse til at gennemføre indsamlinger på valgstederne på selve valgdagen.

Hvis der træffes afgørelse om, at der skal meddeles afslag på ansøgninger fra blandt andet humanitære organisationer om tilladelse til at gennemføre indsamlinger på valgstederne på valgdagen, anbefaler valgbestyrelsen, at borgmesteren bemyndiges til at meddele afslag på ansøgninger til det kommende Europa-Parlamentsvalg.

Ørni Andreasen anbefaler, at der i lighed med tidligere valg meddeles afslag på ansøgninger fra blandt andet humanitære organisationer om tilladelse til at gennemføre indsamlinger på valgstederne på selve valgdagen.

#### Kommunikation om valg

Det foreslås til Europa-Parlamentsvalget at gennemføre nedenstående kommunikationsindsatser, som følger den hidtidige praksis.

* Alt om valg på vejle.dk/valg
* Pligtannoncering i VAF og ugeaviserne samt annoncering om valgkort
* Omtale på Facebook: Sådan brevstemmer du, valgplakater, valgkort, lørdagsåbent, dem kan du stemme på, her kan du stemme
* Information på pyloner
* for udlændinge: De vigtigste regler gengives på på engelsk, arabisk, tyrkisk og evt. rumænsk og polsk, som det var tilfældet med folketingsvalget i 2022. De endelige sprogversioner aftales med Sundhed og den Sociale Helhedsplan

Valgbestyrelsen anbefaler, at der ved det kommende Europa-Parlamentsvalg foretages ovennævnte valgkommunikation.

### Økonomi

Afvikling af valg til Europa-Parlamentet den 9. juni 2024 skønnes at medføre en udgift på ca. 3,8 mio. kr. i 2024, heraf finansieres 1,129 mio. kr. via kontoen til afholdelse af valg i 2024 og 0,641 mio. kr. af restbudget vedr. valg i 2023, der indgår i overførselssagen [adresse] (jf. anden sag på denne dagsorden). Restbeløbet på 2,030 mio. kr. foreslås finansieret af Byrådets båndlagte midler i Den Centrale Reservepulje.

![](data:image/png;base64...)

**Opsummering af bevillingsmæssige konsekvenser vedr. DRIFT:**

Sagen medfører, at der bevilges 2,030 mio. kr. i 2024 til dækning af valg til Europa-Parlamentet. Beløbet finansieres af Byrådets båndlagte midler i Den Centrale Reservepulje. Den resterende udgift på 1,770 mio. kr. afholdes af det afsatte budget til valg.

**Høring:**

Centralt Budget har ingen bemærkninger af bevillingsmæssig karakter. Det kan oplyses, at der resterer 16,5 mio. kr. af Byrådets båndlagte midler i Den Centrale Reservepulje.

### Sagens videre forløb

Sagen skal behandles i Økonomiudvalget og Byrådet.

### Historik

#### Valgbestyrelsen indstiller, den 15. april 2024, punkt 95:

at afstemningslokalet "Kabyssen" erstatter Skibet Hallen som valglokale.

at afstemningsstedet i Give ændres fra [adresse] til [adresse], [adresse] 1, 7323 Give.

at der til Europa-Parlamentsvalget den 9. juni 2024 anvendes de 32 øvrige valgsteder, som ved folketingsvalget i 2022.

at den juridiske chef bemyndiges til at beslutte eventuelle nødvendige praktiske ændringer på det enkelte valgsted, herunder flytning af valget fra et lokale til et andet lokale, beliggende på samme adresse, såfremt det måtte vise sig nødvendigt eller hensigtsmæssigt.

at den foreslåede bemanding på valgstederne som beskrevet i sagsfremstilingen, godkendes, herunder at partierne selv fordeler personerne ud fra den udarbejdede fordelingsplan, og at borgmesteren bemyndiges til at godkende suppleanter ved forfald.

at der er en pulje på 10 pladser til valgtilforordnede på valgstederne på valgdagen til partier, der ikke blev repræsenteret i [adresse] ved kommunalvalget i 2021, men opstillingsberettiget til Europa-Parlamentsvalget , som beskrevet i sagsfremstillingen.

at de 10 pladser fordeles på de største valgsteder, som beskrevet i sagsfremstillingen, og at borgmesteren bemyndiges til at udarbejde en fordelingsmodel for de 10 pladser.

at beboerne i de nævnte boformer skal stemme efter reglerne om brevstemmeafgivning i eget hjem ved det kommende Europa-Parlamentsvalg, som beskrevet i sagsfremstillingen.

at den i henhold til lovgivningen gældende frist fastholdes for afgivelse af stemme i hjemmet, hvorefter anmodningen skal indgives senest kl. 18.00 12 dage før valgdagen.

at partierne udpeger 16 brevstemmemodtagere, og 16 brevstemmemodtagere udpeges blandt kommunens ansatte, som beskrevet i sagsfremstillingen, og at eventuelle øvrige brevstemmemodtagere udpeges af JURA.

at der som ved tidligere valg skal tilbydes kørselsordning til ældre og svagelige vælgere.

at diæten fastsættes til 4 x 450 kr., i alt 1.800 kr. (2024-niveau) for deltagelse på hele valgdagen til valgbestyrelsen, valgstyrere og tilforordnede vælgere.

at borgere, der deltager i optællingen om aftenen på valgdagen modtager dobbelt diætsats dvs. 2 x 450 kr. i alt 900 kr. (2024-niveau).

at valgstyrer og tilforordnede vælgere for deltagelse i indhentning af brevstemmer og brevstemmegennemgang og til valgstyrerformændene i forbindelse med deltagelse i informationsmøde forud for valgdagen ydes diæter efter reglerne i lov om kommunernes styrelse.

at der udbetales kørselsgodtgørelse som beskrevet i sagsfremstillingen efter den høje kørselstakst til de valgstyrere/tilforordnede og administrative medarbejdere, der ved det kommende Europa-Parlamentsvalg skal fungere som:

a) brevstemmemodtagere i vælgernes eget hjem, på plejehjem mv.

b) deltagere i brevstemmegennemgang i DGI-huset dagen før valgdagen,

c) hente/aflevere valgmateriale i DGI-huset på valgdagen

at der i lighed med tidligere valg skal meddeles afslag på ansøgninger fra blandt andet humanitære organisationer om tilladelse til at gennemføre indsamlinger på valgstedet på valgdagen, og at borgmesteren i tilfælde af, at Byrådet beslutter at meddele afslag, bemyndiges til at meddele afslag på ansøgninger til det kommende Europa-Parlamentsvalg.

at der ved det kommende Europa-Parlamentsvalg foretages i den i sagsfremstillingen beskrevne valgkommunikation.

**Valgsekretariatet indstiller**

at de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Økonomiudvalget, den 15. april 2024, punkt 95:

Anbefales.

### Beslutning

Godkendt.

Fraværende: Solvej Lund.